**PROCES-VERBAL AL ŞEDINŢEI EXTRAORDINARE A CONSILIULUI LOCAL ŞIMAND DIN DATA DE 21.07.2017.**

Încheiat azi, 21.07.2017, cu ocazia şedinţei extraordinare a Consiliului Local Şimand, convocată prin Dispoziţia Primarului nr.166/18.07.2017.

**ORDINE DE ZI:**

**1.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI EXTRAORDINARE DIN DATA DE 21.07.2017.**

**INIŢIATOR, PRIMAR DEMA FLORIN-LIVIU**

**2.PROIECT DE HOTĂRÂRE PRIVIND APROBAREA PROCESULUI-VERBAL AL ŞEDINŢEI ORDINARE DIN DATA DE 12.07.2017.**

**INIŢIATOR, PRIMAR DEMA FLORIN-LIVIU**

**3.PROIECT DE HOTĂRÂRE PRIVIND STABILIREA SALARIILOR DE BAZĂ PENTRU FUNCȚIONARII PUBLICI ȘI PERSONALUL CONTRACTUAL DIN CADRUL APARATULUI DE SPECIALITATE AL PRIMARULUI COMUNEI ȘIMAN**

**INIŢIATOR, PRIMAR DEMA FLORIN-LIVIU**

**4.PROIECT DE HOTĂRÂRE PRIVIND APROBAREA MODIFICĂRII REGULAMENTULUI DE ORGANIZARE ŞI FUNCŢIONARE A CONSILIULUI LOCAL AL COMUNEI ŞIMAND, APROBAT PRIN HCL NR.37/13.07.201**

**INIŢIATOR, PRIMAR DEMA FLORIN-LIVIU**

**5.PROIECT DE HOTĂRÂRE PRIVIND RECTIFICAREA BUGETULUI LOCAL AL COMUNEI ŞIMAND**.

**INIŢIATOR, PRIMAR DEMA FLORIN-LIVIU**

**6.DIVERSE.**

**INIŢIATOR, PRIMAR DEMA FLORIN-LIVIU**

La şedinţă sunt prezenţi 11 consilieri din cei 12 în funcţie. Este absent domnul consilier Groza Petru.

La şedinţă participă domnul primar Dema Florin-Liviu, doamna secretar Brîndaş Lavinia, doamna șef birou financiar-contabil Fruja Monica. Mai participă: d-nul deputat Tripa Florin, Chiș Codruța, Untaru Delia-Lavinia, Tătar Angelia-Liana, Tătar Ioan-Marius, Rugea Ancuța, Bătrîn Ioan-Cristian, Șandor Daniela.

Preşedinte de şedinţă este domnul Neamți Petru.

D-nul consilier Bogdan: În conformitate cu prevederile art.43 alin. 1, propun suplimentarea ordinii de zi cu următoarele proiecte de hotărâre:

1. **Proiect de hotărâre privind mandatarea primarului comunei Şimand cu privire la efectuarea/dispunerea demersurilor necesare predării către Compania Naţională de Investiţii S.A, până la data de 15.09.2017, a documentelor necesare realizării obiectivului de investiţii ,, Construire sală de sport cu tribună 180 locuri în localitatea Şimand, comuna Şimand, judeţul Arad” – proiect tip, adaptare la amplasament.**
2. **Proiect de hotărâre privind mandatarea primarului comunei Şimand cu privire la efectuarea demersurilor necesare construirii capelei mortuare în zona Şimandul de Jos.**

D-nul primar: Propun suplimentarea ordinii de zi cu următorul proiect de hotărâre:

**1.Proiect de hotărâre privind modificarea și completarea Hotărârii Consiliului local Șimand nr.46/28.08.2015, privind predarea către Ministerul Dezvoltării Regionale și Administrației Publice prin Compania Națională de Investiții ”CNI”S.A., a amplasamentului și asigurarea condițiilor în vederea executării obiectivului de investiții “Sală de sport” din comuna Șimand, județul Arad.**

**1.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI EXTRAORDINARE A CONSILIULUI LOCAL ŞIMAND DIN DATA DE 21.07.2017.**

**INIŢIATOR, PRIMAR DEMA FLORIN LIVIU**

**d-nul consilier Fruja: În vederea respectării prevederilor art.46 alin.1, din Legea nr.215/2001, a administrației publice locale, republicată, subsemnatul și d-nul consilier Dudaș nu vom vota proiectul de hotărâre** privind stabilirea salariilor de bază pentru funcționarii publici și personalul contractual din cadrul aparatului de specialitate al primarului comunei Șimand.

**D-nul consilier Bogdan: D-nul Sodinca nu este în aceeași situație? Ce părere aveți, d-na secretar?**

**D-na secretar: Eu zic că nu. Proiectul de hotărâre are ca obiect stabilirea** salariilor de bază pentru funcționarii publici și personalul contractual din cadrul aparatului de specialitate al primarului comunei Șimand.

**D-nul președinte supune la vot proiectul de hotărâre privind aprobarea ordinei de zi acesta fiind votat cu 11 voturi pentru (Bodnariu, Bogdan, Capra, Ciobotă, Dudaș, Fruja, Lihor, Neamți, Para, Pocioian, Sodinca), devenind astfel Hotărârea nr.68.**

**2.PROIECT DE HOTĂRÂRE PRIVIND APROBAREA PROCESULUI–VERBAL AL ŞEDINŢEI ORDINARE A CONSILIULUI LOCAL ŞIMAND DIN DATA DE 12.07.2017.**

**D-nul președinte:Dacă aveți propuneri sau opinii care nu au fost menționate în conținutul procesului verbal, vă rog să le expuneți.**

**D-nul consilier Ciobotă: S-a rezolvat problema imobilului de la nr.535?**

**D-na secretar: Am depus la BCPI Chișineu-Criș documentația necesară în vederea rectificării numărului administrativ.**

**D-nul președinte supune la vot proiectul de hotărâre care este votat cu 10** voturi pentru (**Bodnariu, Bogdan, Capra, Ciobotă, Dudaș, Fruja, Lihor, Neamți, Para, Pocioian,) și o abținere(Sodinca) devenind astfel Hotărârea nr.69.**

**3.PROIECT DE HOTĂRÂRE PRIVIND MANDATAREA PRIMARULUI COMUNEI ŞIMAND CU PRIVIRE LA EFECTUAREA / DISPUNEREA DEMERSURILOR NECESARE PREDĂRII CĂTRE COMPANIA NAŢIONALĂ DE INVESTIŢII S.A, PÂNĂ LA DATA DE 15.09.2017, A DOCUMENTELOR NECESARE REALIZĂRII OBIECTIVULUI DE INVESTIŢII ,, CONSTRUIRE SALĂ DE SPORT CU TRIBUNĂ 180 LOCURI ÎN LOCALITATEA ŞIMAND, COMUNA ŞIMAND, JUDEŢUL ARAD” – PROIECT TIP, ADAPTARE LA AMPLASAMENT.**

**INIŢIATOR, CONSILIER LOCAL BOGDAN PETRU**

**D-nul consilier Bogdan: Conform** procesului verbal nr. 6329/10.11.2016 al SC . C.N. I. SA înregistrat la Primăria comunei Şimand cu nr. 4606 din data de 10.11.2016 s – a stabilit în sarcina Consiliului Local Şimand, obligaţia predării către C.N.I. – SA a documentelor care lipsesc la data încheierii procesului verbal ( studiu topo, plan ridicare topo, plan de încadrare al sălii de sport ). Noi, Consiliul local, prin pârghiile pe care le avem nu suntem abilitați să depunem această documentație, drept urmare am inițiat acest proiect de hotărâre, prin care îl mandatăm pe d-nul primar, în vederea depunerii documentației către C.N.I. S.A. Nedepunerea urgentă a documentaţiei solicitate prin procesul verbal nr. 6329/10.11.2016 al SC . C.N. I. SA înregistrat la Primăria comunei Şimand cu nr. 4606 din data de 10.11.2016, va avea ca şi consecinţe nerealizarea obiectivului de investiţii,, Construire sală de sport cu tribună 180 locuri în localitatea Şimand, comuna Şimand, judeţul Arad” – proiect tip, adaptare la amplasament, ceea ce ar conduce la un major dezavantaj pentru copiii din comuna Şimand şi implicit pentru elevii Şcolii din Şimand care la ora actuală nu au o locaţie pe timp de iarnă unde să îşi desfăşoare orele de sport şi nici dotările necesare. Un alt aspect legat de conținutul procesului verbal este, că la momentul de față terenul respectiv, nu mai e liber de sarcini. D-nul viceprimar, care are calitatea și de consilier parohial, trebuia să îl informeze pe d-nul preot Gosta, despre faptul că pe terenul respectiv va fi construită sala de sport și că nu pot fi efectuate de către biserica ortodoxă lucrări de racordare la rețeaua de apă potabilă, pe terenul respectiv.

**D-nul președinte supune la vot proiectul de hotărâre care este votat cu 11** voturi pentru (**Bodnariu, Bogdan, Capra, Ciobotă, Dudaș, Fruja, Lihor, Neamți, Para, Pocioian, Sodinca) devenind astfel Hotărârea nr.70.**

**4.PROIECT DE HOTĂRÂRE PRIVIND MODIFICAREA ȘI COMPLETAREA HOTĂRÂRII CONSILIULUI LOCAL ȘIMAND NR.46/28.08.2015, PRIVIND PREDAREA CĂTRE MINISTERUL DEZVOLTĂRII REGIONALE ȘI ADMINISTRAȚIEI PUBLICE PRIN COMPANIA NAȚIONALĂ DE INVESTIȚII ”CNI”S.A., A AMPLASAMENTULUI ȘI ASIGURAREA CONDIȚIILOR ÎN VEDEREA EXECUTĂRII OBIECTIVULUI DE INVESTIȚII “SALĂ DE SPORT” DIN COMUNA ȘIMAND, JUDEȚUL ARAD.**

**INIȚIATOR, PRIMAR DEMA FLORIN-LIVIU**

D-nul primar: Prin adresa nr.11021/20.07.2017, transmisă de către C.N.I – S.A., ne-au fost solicitate completări ale documentației privind obiectivul de investiție “ Construire sală de sport cu tribună 180 de locuri în localitatea Șimand, comuna Șimand, județul Arad”, respectiv menționarea în cuprinsul hotărârii nr.46/2015, a denumirii exacte a obiectivului de investiții.

**D-nul președinte supune la vot proiectul de hotărâre care este votat cu 11** voturi pentru (**Bodnariu, Bogdan, Capra, Ciobotă, Dudaș, Fruja, Lihor, Neamți, Para, Pocioian, Sodinca) devenind astfel Hotărârea nr.71.**

**5.PROIECT DE HOTĂRÂRE PRIVIND PRIVIND MANDATAREA PRIMARULUI COMUNEI ŞIMAND CU PRIVIRE LA EFECTUAREA DEMERSURILOR NECESARE CONSTRUIRII CAPELEI MORTUARE ÎN ZONA ŞIMANDUL DE JOS.**

**INIŢIATOR, CONSILIER LOCAL BOGDAN PETRU**

**D-nul consilier Bogdan: Am inițiat acest proiect de hotărâre pentru următoarele considerente:**

* În localitate există în prezent o capelă, în cimitirul ortodox Şimandul de Sus, administrată de Consiliul Local Şimand dar aflată în litigiu cu Parohia ortodoxă Şimand având ca obiect revendicarea de către Parohia ortodoxă Şimand a construcţiei şi a terenului aferent construcţiei sub aspectul nerespectării unor clauze stipulate în contractul încheiat la data predării terenului de către Parohia Ortodoxă Şimand către Consiliul Local Şimand;
* suprafaţa construibilă precum şi cea utilă a capelei existente nu face faţă în situaţia în care ar exista şi o a doua persoană decedată;
* distanţa faţă de capela existentă până în zonele Şimandul de Jos, Satu - Nou şi cimitirul ortodox Şimandul de Jos este suficient de mare.

**D-nul președinte supune la vot proiectul de hotărâre care este votat cu 10** voturi pentru (**Bodnariu, Bogdan, Capra, Ciobotă, Dudaș, Fruja, Lihor, Neamți, Para, Pocioian,) și o abținere(Sodinca) devenind astfel Hotărârea nr.72.**

**6.PROIECT DE HOTĂRÂRE PRIVIND STABILIREA SALARIILOR DE BAZĂ PENTRU FUNCȚIONARII PUBLICI ȘI PERSONALUL CONTRACTUAL DIN CADRUL APARATULUI DE SPECIALITATE AL PRIMARULUI COMUNEI ȘIMAND.**

**INIŢIATOR, PRIMAR DEMA FLORIN-LIVIU**

**D-nul consilier Para: Am lucrat 4 ani de zile cu acești angajați și nu aș putea să votez împotriva acestui proiect de hotărâre. Nu aș putea să plec astăzi de aici, să privesc acești angajați în ochi și să votez împotrivă. Vă rog să vă aduceți aminte cele întâmplate în anul 2011, când cadrele didactice din comuna Șimand nu și-au primit salariile.Toți dintre noi avem familii și am fi bucuroși să ni se majoreze salariile. Eu voi vota pentru majorarea salariilor.**

**D-nul consilier Bogdan: Mă bucur că la ședința de astăzi sunt prezenți și angajații Primăriei comunei Șimand, m-aș bucura să fiți prezenți și la celelalte ședințe de consiliu și să vedeți că într-adevăr, Consiliul local în formula în care o vedeți astăzi, face și vrea să facă ceva pentru locuitorii comunei Șimand.**

**D-nul Bogdan: V-aș ruga să îmi spuneți dacă există un reprezentant din partea organizației sindicale sau dacă aveți un reprezentant al salariaților, pentru a respecta prevederile art.11 alin.1 din Legea nr.153/2017.**

**D-na secretar: Proiectul de hotărâre, împreună cu anexele, a fost transmis** Sindicatului liber al salariaților din primăria municipiului Timișoara și din serviciile publice aflate în subordinea consiliului local al municipiului Timișoara, în vederea consultării.

**D-nul Bogdan. Am analizat proiectul de hotărâre, doleanțele dumneavoastră sunt îndreptățite, mai ales că prevederile Legii nr.153/2017 vă dau dreptate în acest sens, cu condiția ca aceste majorări să se încadreze în sumele aprobate cu această destinație în bugetul propriu. Suntem dispuși să dăm curs solicitărilor dumneavoastră, însă aș vrea să vedem prima dată ceea ce se întâmplă cu bugetul local. În momentul de față suma necesară pentu plata salariilor, până la sfârșitul anului 2017 este de 900.000 lei, în condițiile în care, începând cu luna iulie, salariile vor fi majorate cu sumele propuse de către dumneavoastră, mai avem nevoie de încă 300.000 lei pentru plata salariilor, ceea ce înseamnă 30,37 din veniturile proprii, celelalte sume primite de la bugetul de stat fiind relative, le primim sau nu le primim. De unde luăm bani pentru majorarea salariilor? La ce lucrări din folosul cetățenilor să renunțăm?**

**D-nul Sodinca: Sunt cei 54.000 de lei încasați din vânzarea terenurilor.**

**D-nul Bogdan: Și cu copii de la grădiniță ce facem?**

**D-nul Sodinca: La grădiniță am avut bani alocați și i-ați mutat la capelă. Capela o să fie un fiasco, un obiectiv care o să aibă un grad de utilizare foarte mic, pentru că o faceți acolo unde nu se dorește.**

**D-nul Bogdan: Am mutat suma de 285.000 lei de la grădiniță pentru că în perioada ce ne-a mai rămas de o lună nu ne mai încadram în lucrări de reparații capitală și extindere. Nu pot fi 2 sume pentru același imobil.**

**D-nul Tripa: Ideea Legii nr.153/2017, a fost să dea mână liberă autorităților locale să își stabilească salariile. Din păcate în ultimii ani angajații din primării, consilii județene au cam plecat. Noi nu permitem în următoarea perioadă să avem slabi angajați. Eu nu știu cum aveți dumneavoastră angajații, dacă sunt bine sau nu pregătiți, asta dumneavoastră știți cel mai bine. Eu cred că plus valoarea o duce cum este plătit omul.**

**D-nul consilier Bodnariu: Comisia economică acordă aviz favorabil proiectului de hotărâre, cu respectarea prevederilor art.3 alin.4, respectiv încadrarea în bugetul aprobat.**

**D-na Fruja: Pentru majorarea salariilor este nevoie să facem o rectificare de buget, conform raportului anexat documentației transmise.**

**D-nul consilier Ciobotă: Doamna Fruja, avem bani pentru majorarea salariilor?**

**D-na Fruja: Am spus că nu sunt suficienți banii pe care îi avem pentru majorarea salariilor, dar cu rectificarea pe care am propus-o sunt.**

**D-nul președinte supune la vot proiectul de hotărâre care este respins cu 6 voturi pentru(Bodnariu, Lihor, Neamți, Para, Pocioian, Sodinca) și 5 abțineri(Bogdan, Capra, Ciobotă, Dudaș, Fruja).**

**7.PROIECT DE HOTĂRÂRE PRIVIND APROBAREA MODIFICĂRII REGULAMENTULUI DE ORGANIZARE ŞI FUNCŢIONARE A CONSILIULUI LOCAL AL COMUNEI ŞIMAND, APROBAT PRIN HCL NR.37/13.07.201**

**INIŢIATOR, PRIMAR DEMA FLORIN-LIVIU**

**D-nul președinte supune la vot proiectul de hotărâre care este respins cu 2** voturi pentru (**Para și Sodinca,) și 9 împotrivă (Bodnariu, Bogdan, Capra, Ciobotă, Dudaș, Fruja, Lihor, Neamți, Pocioian).**

**8.PROIECT DE HOTĂRÂRE PRIVIND RECTIFICAREA BUGETULUI LOCAL AL COMUNEI ȘIMAND.**

**INIȚIATOR, PRIMAR DEMA FLORIN-LIVIU**

D-nul Bogdan: Referitor la raportul doamnei șef birou financiar-contabil, am următoarele propuneri:

* pct. 1 din raport să râmână neschimbat
* transferarea sumei de 54.000 lei la cap.51.02.20 – autorități publice – bunuri și servicii - reparții curente pentru lucrarea de reparație curentă grădinița PN2
* **diminuarea cap.61.02.10 - Ordine publică cu suma de 40.000 lei**
* **diminuarea cap.84.02. - străzi cu suma de 6000 lei**
* **majorarea cap.51.02 Autorități publice -** bunuri și servicii - reparții curente pentru lucrarea de reparație curentă grădinița PN2 c**u suma de 100.000 lei**

**D-nul președinte supune propunerea d-nului consilier Bogdan care este votată cu 9** voturi pentru (**Bodnariu, Bogdan, Capra, Ciobotă, Dudaș, Fruja, Lihor, Neamți, Para, Pocioian, Sodinca) și 2 abțineri(Dudaș,Fruja), devenind astfel Hotărârea nr.73.**

**9. DIVERSE**

**INIŢIATOR, PRIMAR DEMA FLORIN-LIVIU**

Epuizându-se punctele de pe ordinea de zi, **preşedintele de şedinţă încheie lucrările şedinţei extraordinare din data de 21.07.2017,** drept pentru care am încheiat prezentul proces-verbal.

 **Preşedinte de şedinţă, Avizat de legalitate,**

 **Neamți Petru secretar Brîndaş Lavinia**